Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 181

2. A szakmai elméleti vizsga és értékelése A szakmai elméleti vizsga írásbeli és szóbeli részből áll. A) Irásbeli vizsga Az írásbeli vizsga helye a Vizsgabizottság által megválasztott helyszín. A vizsga időtartama: 4 óra. Az írásbeli vizsgát a következő 14 témakör ismeretanyagából kell összeállítani: 2.1. A gyártáshoz szükséges műszaki dokumentációk készítése (alkatrészrajzról, öntvényrajz, mintarendelő rajz, műveleti utasítások). 2.2. A formázás, alap- és segédanyagainak ismerete: — formázó- és maghomok keverékek és azok alkotórészei, — forma és magbevonó anyagok, — a formázókeverékek vizsgálati módszerei. 2.3. Formázási módok, a formázás gép berendezései. 2.4. Beömlő és tápláló rendszer, formaterhelés és záróerő számítás. 2.5. Az olvasztás alap- és segédanyagai. 2.6. Betétszámítás egy konkrét minőségű: — acélöntvény, — szürkeöntvény, — alumínium — és színesfém ötvözet — öntvény előállításához. 2.7. Az olvadék-előállítás technológiai folyamata (ívkemence, indukciós és kupolókemencés, valamint tégelykemencés olvasztásnál). 2.8. Az olvadék-előállítás gépi berendezései: — ívkemence, — indukciós kemence, — kupoló kemence (hideg- és forrószeles), — tégelykemence. 2.9. Az öntvénytisztító gépek és berendezések. 2.10. A vas-karbon, alumínium-szilícium, réz-ón, rézcink állapotábra ismertetése. 2.11. Szabványos ötvözetlen és ötvözött acélok, lemezgrafitos és gömbgrafitos öntöttvasak ismertetése. 2.12. Hőkezelések elvei. 2.13. Minőségbiztosítás, minőségtanúsítás. 2.14. Szabványos öntészeti alumínium-, réz- és cinkötvözetek ismertetése. Az írásbeli vizsga értékelése a Vizsgabizottság által elkészített pontozólap alapján történik. Annak a jelöltnek, aki a maximálisan adható pontszám felét nem éri el, írásbeli vizsgájának minősítése: „nem felelt meg”. B) Szóbeli vizsga A szóbeli vizsga témakörei: — szakmai ismeretek, — környezetvédelem. A szóbeli vizsga helye a Vizsgabizottság által meghatározott helyszín. A szóbeli vizsga két témakörének tételsorából, az elnök által meghatározott sorrendben lehet tételt húzni, illetve a szóbeli vizsgát letenni. Egy tétel kidolgozásához a jelöltnek tantárgyanként legalább 20—25 perc felkészülési időt kell biztosítani. A jelöltnek önállóan kell beszámolni felkészültségéről. A vizsgabizottság tagjai csak akkor tesznek fel kérdéseket, ha a jelölt elakad feleletében, vagy az orientálás feltétlenül szükséges. A mesterjelölt felelete után, a Vizsgabizottságnak joga van a tételanyagon belül és azon felül újabb kérdéseket feltenni az objektív értékelés és minősítés érdekében. A szóbeli vizsga témaköreit külön-külön kell értékelni. A jelölt a szóbeli vizsgán megfelelt, ha a Vizsgabizottság egyszerű többséggel a tantárgyankénti feleleteket különkülön elfogadja. Szavazategyenlőség esetén az elnök szavazata dönt. Sikertelen a szóbeli vizsga, ha a jelölt bármelyik témakörből a „nem felelt meg” minősítést kapott. Az eredménytelen szóbeli vizsga megismétlése az MKIK Vizsgaszabályzat szerint történik.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes